**ᐅᖓᓯᒋᔭᐅᔪᒦᑦᑐᓄᑦ ᐃᖅᑲᓇᐃᔭᖅᑎᑖᕋᓱᖕᓂᕐᒧᑦ ᐊᑐᐊᒐᖅ**

**ᐊᐱᖅᑯᑕᐅᒐᔪᒃᑐᑦ**

**ᐅᖓᓯᒋᔭᐅᔪᒦᑦᑐᓄᑦ ᐃᖅᑲᓇᐃᔭᖅᑎᑖᕋᓱᖕᓂᕐᒧᑦ ᐊᑐᐊᒐᖅ ᑭᓲᖕᒪᑦ?**

ᑖᓐᓇ ᐊᑐᐊᒐᐅᓚᐅᑲᒃᑐᖅ ᐱᕕᖃᕈᑕᐅᕗᖅ ᐃᓚᖏᓐᓄᑦ ᓄᓇᕗᑦ ᒐᕙᒪᒃᑯᓐᓄᑦ ᐃᖅᑲᓇᐃᔮᒃᓴᓄᑦ ᒪᓂᓴᐅᑕᐅᔪᓐᓇᕐᓗᑎᒃ "ᐊᔪᖅᑎᑕᐅᙱᑦᑐᑦ ᐅᖓᓯᒋᔭᐅᔪᒦᑦᑐᑦ ᐱᓕᕆᐊᒃᓴᑦ" ᐊᒻᒪ ᐅᖓᓯᒋᔭᐅᔪᒦᑦᑐᑦ ᐃᖅᑲᓇᐃᔭᖅᑎᖃᓚᐅᑲᒡᓗᑎᒃ (ᐃᓱᓕᕝᕕᒃᓴᖃᙱᓚᐅᑲᒍᓐᓇᕐᓗᑎᒃ).

**ᖃᓄᐃᒻᒪᑦ ᑖᓐᓇ ᐊᑐᐊᒐᖅ ᐊᑐᖅᑕᐅᓚᐅᖅᐸ?**

ᑖᓐᓇ ᐊᑐᐊᒐᖅ ᐊᑐᖅᑕᐅᓚᐅᖅᐳᖅ ᐊᑐᖅᑕᐅᓚᐅᑲᖕᓂᐊᖅᖢᓂ ᑭᐅᓯᔾᔪᑕᐅᓂᐊᕐᓗᓂ ᐱᒻᒪᕆᐊᓗᖕᓄᑦ ᐊᔪᙱᓐᓂᕆᔭᐅᔪᓄᑦ ᐊᓂᒍᖅᑎᓐᓇᓱᒋᐊᖃᖅᐸᒃᑐᓄᑦ ᓄᓇᕗᑦ ᒐᕙᒪᒃᑯᖏᓐᓂ.

**ᑭᒃᑯᑦ ᐋᖅᑭᒃᓯᖃᑦᑕᖅᐸᑦ ᑭᓱᑦ ᐃᖅᑲᓇᐃᔮᒃᓴᑦ ᐊᔪᙱᒻᒪᖔᑕ ᓄᓇᓕᕋᓛᒥ ᐃᖅᑲᓇᐃᔭᖅᑎᑖᖅᑐᕐᓗᑎᒃ?**

ᒥᓂᔅᑕᐅᖃᑎᒌᓄᑦ ᐊᖏᖅᑕᐅᓯᒪᔭᕆᐊᓕᒃ ᓴᖅᑭᔮᖅᑎᑦᑎᓂᐊᕐᓗᑎᒃ ᐃᖅᑲᓇᐃᔮᒃᓴᓂᑦ ᐅᖓᓯᒃᑐᒥᑦ ᐃᖅᑲᓇᐃᔭᕈᓐᓇᖁᓪᓗᒋᑦ. ᐱᔪᓐᓇᖅᑐᑐᐊᑦ ᐃᖅᑲᓇᐃᔮᑦ ᓇᓗᓇᐃᖅᑕᐅᓯᒪᔪᑦ ᐃᓐᓄᒃᑕᐅᒡᒐᖅᑐᓪᓗ.

**ᖃᓄᖅ ᐊᑯᓂᐅᑎᒋᔪᖅ ᑖᓐᓇ ᐊᑐᐊᒐᖅ ᐊᑐᖅᑕᐅᓂᐊᖅᐸ?**

ᑖᓐᓇ ᐊᑐᐊᒐᖅ ᐊᑐᖅᑕᐅᓂᐊᖅᑐᖅ ᐊᕐᕌᒍᓄᑦ ᐱᖓᓱᓄᑦ − ᐅᑐᐱᕆ 12, 2023−ᒥ ᐅᑐᐱᕆ 12, 2026−ᒧᑦ.

**ᐃᖅᑲᓇᐃᔭᖅᑏᑦ ᐃᖅᑲᓇᐃᔭᓕᖅᑎᑕᐅᔪᑦ ᑖᔅᓱᒪ ᐊᑐᐊᒐᐅᑉ ᐊᑖᒍᑦ ᐃᖅᑲᓇᐃᔭᕐᓂᐊᖅᐹᑦ ᓄᓇᕘᑉ ᓯᓚᑖᓂ?**

ᐃᖅᑲᓇᐃᔭᖅᑏᑦ ᐃᖅᑲᓇᐃᔭᖅᑎᑕᐅᔪᑦ ᑖᑦᔅᓱᒪ ᐊᑐᐊᒐᐅᑉ ᐊᑖᓂ ᓇᑭᑐᐃᓐᓇᖅ ᑲᓇᑕᒥ ᐃᖅᑲᓇᐃᔭᕈᓐᓇᖅᑐᑦ. ᐅᑯᐊ ᐃᓚᖃᖅᑐᑦ ᓄᓇᓕᖕᒥᐅᑕᐅᖃᑎᒌᙱᑦᑐᓄᑦ ᓄᓇᕘᓪᓗ ᓯᓚᑖᓄᑦ.

**ᑭᓲᖕᒪᑦ ᐱᑐᐃᓐᓇᐅᙱᑦᑐᖅ, ᐃᓐᓄᒐᒃᓴᐅᙱᑦᑐᖅ ᐃᖅᑲᓇᐃᔮᒃᓴᖅ?**

ᐊᑐᐊᒐᖅ ᒪᓕᒃᖢᒍ, ᑭᓱᓕᕆᓪᓚᕆᖕᓇᙱᑦᑐᖅ, ᐃᓐᓄᒐᒃᓴᐅᙱᑦᑐᖅ ᐃᖅᑲᓇᐃᔮᒃᓴᖅ ᐱᔾᔪᑎᖃᖅᐳᖅ ᐱᓕᕆᔨᒻᒪᕇᑦ ᐃᖅᑲᓇᐃᔮᖓᓐᓄᑦ ᐱᔭᕆᐊᖃᕋᔪᒃᖢᓂ ᓇᓗᓇᐃᖅᑕᐅᓯᒪᔪᓂᒃ ᐊᔪᙱᔾᔪᑎᓂᒃ ᐅᕝᕙᓘᓐᓃᑦ ᓇᓗᓇᐃᒃᑯᑕᕐᒥᒃ ᐊᔪᕈᓐᓃᖅᓴᕐᓂᐊᕐᓗᓂ ᐊᔪᕐᓇᖅᑐᓂᒃ ᐊᒻᒪ ᐊᒃᓱᕈᕐᓇᖅᑐᓂᒃ ᓄᓇᕗᑦ ᒐᕙᒪᒃᑯᓐᓄᑦ ᐃᖅᑲᓇᐃᔭᖅᑎᑖᕐᓂᐊᕐᓗᓂ ᐊᔪᙱᑦᑐᒥᒃ ᐃᖅᑲᓇᐃᔮᖅᑖᕋᓱᒃᑐᒥᒃ ᐊᔪᙱᑦᑎᐊᖅᑐᒥᒃ.

**ᑭᓱᑦ ᐃᖅᑲᓇᐃᔮᒃᓴᑦ ᐊᔪᖅᑎᑕᐅᕙᑦ ᐅᖓᓯᒃᑐᒥ ᐃᖅᑲᓇᐃᔭᖅᑕᐅᔪᓐᓇᙱᖦᖢᑎᒃ?**

ᓄᓇᕗᑦ ᒐᕙᒪᒃᑯᓐᓂ ᐃᖅᑲᓇᐃᔮᒃᓴᑦ ᓯᕗᓕᖅᑎᒃᑯᑦ, ᐊᐅᓚᑦᑎᔨᒻᒪᕇᑦ, ᐊᐅᓚᑦᑎᔨᑦ, ᐊᒻᒪ ᐊᒡᓚᕝᕕᓕᕆᓂᕐᒧᑦ ᐃᑲᔪᖅᓱᐃᔨᑦ ᖃᓄᐃᑦᑑᓂᖏᑦ ᐃᓱᒪᒋᔭᐅᔪᓐᓇᒐᔪᙱᑦᑐᑦ ᐅᖓᓯᒋᔭᐅᔪᒦᑦᑐᑦ ᐃᖅᑲᓇᐃᔭᖅᑎᑖᕐᓂᐊᕐᓗᓂ ᐋᖅᑭᒃᑕᐅᓯᒪᔪᓄᑦ.

**ᖃᓄᕐᓕ ᖃᐅᔨᓂᐊᕋᒪ ᐃᖅᑲᓇᐃᔮᒃᓴᖅ ᐱᔪᓐᓇᕐᒪᖔᑦ ᐅᖓᓯᒃᑐᒥ ᐃᖅᑲᓇᐃᔭᖅᑎᑖᕐᓂᐊᕐᓗᓂ?**

ᐃᖅᑲᓇᐃᔭᖅᑐᓕᕆᔨᒃᑯᑦ ᑲᔪᓯᑎᑦᑎᕙᒃᐳᑦ ᑎᑎᕋᖅᓯᒪᔪᓂᒃ ᐃᖅᑲᓇᐃᔮᒃᓴᓂᒃ ᒥᓂᔅᑕᐅᖃᑎᒌᓂᑦ ᐊᖏᖅᓯᓯᒪᓪᓗᑎᒃ ᐊᔪᖅᑎᑕᐅᙱᑦᑐᓂᒃ ᐅᐸᒐᕐᓂᙱᑦᑐᓂᒃ ᐃᖅᑲᓇᐃᔭᖅᑎᑦᑎᓕᕐᓂᕐᒥᒃ.

**ᖃᓄᕐᓕ ᖃᐅᔨᓂᐊᕋᒪ ᐃᖅᑲᓇᐃᔮᒃᓴᖅ ᐱᔪᓐᓇᕐᒪᖔᑦ ᐅᖓᓯᒃᑐᒥ ᐃᖅᑲᓇᐃᔭᖅᑎᑖᕐᓂᐊᕐᓗᓂ?**

ᒪᓂᓴᐅᑎ ᓇᓗᓇᐃᖅᓯᓂᐊᖅᑐᖅ ᑖᓐᓇ ᐃᖅᑲᓇᐃᔮᖅ "ᐱᔪᓐᓇᖅᑐᖅ ᐅᖓᓯᒃᑐᒥᑦ ᐃᖅᑲᓇᐃᔭᕐᓂᕐᒥᑦ".

**ᑖᓐᓇ ᐃᖅᑲᓇᐃᔮᒃᓴᖅ ᒪᓂᒪᑎᑕᐅᑐᐃᓐᓇᕐᓂᐊᖅᐸ ᐅᐸᒃᓯᒪᙱᒃᑲᓗᐊᕐᓗᒍ?**

ᐋᒃᑲ. ᑖᓐᓇ ᐃᖅᑲᓇᐃᔮᒃᓴᖅ ᒪᓂᓴᐅᑕᐅᓂᐊᕆᕗᖅ ᐊᖏᕐᕋᕆᔭᐅᔪᒥ ᓄᓇᓕᖕᓂ.

**ᖃᓄᖅ ᑖᓐᓇ ᐊᑐᐊᒐᖅ ᐊᒃᑐᐃᓂᖃᕐᓂᐊᖅᐸ ᐃᓄᖕᓂᒃ?**

ᐃᖅᑲᓇᐃᔮᖃᕈᓐᓇᖅᑐᑦ ᐃᓚᒋᐊᕈᑎ ᐃᓇᖐᔾᔪᑕᐅᓇᓱᙱᑦᑐᖅ ᓄᓇᕗᑦ ᒐᕙᒪᒃᑯᑦ ᐃᖅᑲᓇᐃᔭᖅᑎᑖᕈᓯᕆᕙᒃᑕᖏᓐᓄᑦ ᐊᒻᒪ ᐃᓄᖕᓂᒃ ᐃᖅᑲᓇᐃᔭᖅᑎᑦᑎᓂᕐᒧᑦ ᐸᕐᓇᐅᑎᒧᑦ. ᓯᕗᓪᓕᖅᐸᐅᔾᔨᓂᖅ ᐃᖅᑲᓇᐃᔭᖅᑎᑖᕋᓱᖕᓂᕐᒧᑦ ᐊᑐᐊᒐᖅ ᐊᑐᖅᐳᖅ ᐅᖓᓯᒃᑐᒥᑦ ᐃᖅᑲᓇᐃᔭᖅᑎᑖᕋᓱᖕᓂᕐᒧᑦ.

**ᓇᓗᓇᐃᖅᑕᐅᓯᒪᔪᓂᒃ ᐱᓕᕆᐊᒃᓴᕆᔭᐅᒋᐊᓕᖕᓂᒃ ᒪᓕᒃᑕᐅᒋᐊᓕᖕᓂᓪᓗ ᐃᖅᑲᓇᐃᔮᒃᓴᖅᑕᖃᖅᐸ ᐃᖅᑲᓇᐃᔭᖅᑎᓄᑦ ᓴᓈᖅᑖᖅᑎᑕᐅᔪᓄᑦ ᑖᒃᑯᑎᒎᓇᖅ ᐊᑐᐊᒐᒃᑯᑦ?**

ᐄ. ᐃᖅᑲᓇᐃᔭᓯᒋᐊᓚᐅᙱᓐᓂᖏᓐᓂᒃ, ᐅᖓᓯᒃᑐᒦᑦᑐᓕᒫᑦ ᐃᖅᑲᓇᐃᔭᓕᖅᑎᑕᐅᔪᑦ ᐊᑎᓕᐅᕆᐊᖃᕐᓂᐊᖅᐳᑦ ᒪᓕᒡᓗᑎᒡᓗ ᐅᖓᓯᒋᔭᐅᔪᒦᑦᑐᒥᒃ ᐃᖅᑲᓇᐃᔭᖅᑎᑖᕐᓂᕐᒧᑦ ᐊᖏᖃᑎᒌᒍᑎᒥᒃ ᐃᓚᖃᖅᑐᒥᒃ ᒪᓕᒋᐊᓕᖕᓂᒃ ᑐᕌᖓᔪᓂᒃ ᐅᖓᓯᒋᔭᐅᔪᒦᑦᑐᓄᑦ ᐱᓕᕆᐊᒃᓴᓄᑦ (ᓲᕐᓗ, ᖃᓄᐃᙱᑦᑎᐊᕐᓂᕐᒧᑦ ᐊᑦᑕᕐᓇᖅᑕᐃᓕᒪᓂᕐᒧᓪᓗ, ᓇᓪᓕᐅᒃᑯᒫᓄᑦ, ᓇᓃᓐᓂᖏᓐᓄᑦ ᐃᑲᕐᕋᖏᓐᓄᓪᓗ ᐃᖅᑲᓇᐃᔭᕐᓇᓄᑦ)

**ᐃᖅᑲᓇᐃᔭᖅᑎ ᓴᓇᔨᑖᕆᔭᐅᔪᖅ ᐅᖓᓯᒃᑐᒥᑦ ᐱᓇᔭᖅᐸ ᐊᔾᔨᖏᓐᓂᑦ ᐃᑲᔫᓯᐊᓂᑦ ᐃᑲᔫᓯᐊᓂᒡᓗ ᓄᓇᕗᑦ ᒐᕙᒪᒃᑯᖏᑦᑕ ᐃᖅᑲᓇᐃᔭᖅᑎᖏᓐᓂᑦ ᑎᓕᔭᐅᓯᒪᔪᒥᑦ ᓄᓇᕗᑦ ᒐᕙᒪᒃᑯᖏᑦᑕ ᐃᖅᑲᓇᐃᔭᕐᕕᖏᓐᓂᑦ?**

ᐃᖅᑲᓇᐃᔭᖅᑎ ᓄᓇᕘᑉ ᓯᓚᑖᓂ ᐃᖅᑲᓇᐃᔭᖅᐸᑦ ᐱᑎᑕᐅᖃᑦᑕᔾᔮᙱᑦᑐᖅ ᓄᓇᕗᒻᒥ ᐅᑭᐅᖅᑕᖅᑐᒥᐅᑕᐅᓂᕐᒧᑦ ᐃᓚᒋᐊᕈᑎᓂᒃ, ᓄᓇᕗᒻᒥ ᐃᒡᓗᒥᐅᖃᑎᒌᓄᑦ ᐃᑲᔫᑎᓂᒃ ᐅᕝᕙᓘᓐᓃᑦ ᐊᓯᖏᓐᓂᒃ ᐊᔭᐅᕆᒋᐊᕈᑎᓂᒃ ᓄᓇᕗᒻᒥᐅᑕᐅᔪᓄᑦ.

**ᐃᖅᑲᓇᐃᔭᖅᑏᑦ ᐃᖅᑲᓇᐃᔭᖅᑎᑕᐅᔪᑦ ᐅᑯᑎᒎᓇᖅ ᐅᖓᓯᒋᔭᒥ ᐃᖅᑲᓇᐃᔭᓕᖅᑎᑦᑎᓂᕐᒧᑦ ᐊᑐᐊᒐᖅ ᐃᖅᑲᓇᐃᔭᐃᓐᓇᕐᓂᐊᖅᐸᑦ ᓄᓇᕗᒻᒥ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᓐᓄᑦ?**

ᐋᒃᑲ. ᐃᖅᑲᓇᐃᔭᖅᑎᒥᒃ ᐅᖓᓯᒃᑐᒦᑦᑐᖃᖅᐸᑦ ᐊᑐᐊᒐᖅ ᒪᓕᒡᓗᒍ ᐃᖅᑲᓇᐃᔭᖅᑎᑖᖃᑦᑕᕐᓂᐊᖅᐳᑦ ᑭᒡᓕᖃᖅᑎᑕᐅᓗᑎᒃ ᐊᕐᕌᒍᓄᑦ ᐱᖓᓱᓄᑦ.

**ᖃᓅᓲᖑᕙ ᐃᖅᑲᓇᐃᔭᖅᑎ ᐃᖅᑲᓇᐃᔭᓚᐅᑲᖕᓂᐊᖅᑎᓪᓗᒍ?**

ᓄᓇᕗᑦ ᒐᕙᒪᒃᑯᓐᓂ ᐃᓱᓕᕝᕕᒃᓴᖃᖅᑐᖅ ᐃᖅᑲᓇᐃᔮᒃᓴᖅ ᑐᕌᖓᑎᑕᐅᕗᖅ ᓈᒻᒪᒃᓯᓕᕈᑕᐅᓇᓱᒃᖢᓂ ᐱᓕᕆᐊᖑᓚᐅᑲᖕᓂᐊᖅᑐᓄᑦ ᐱᔭᐅᒋᐊᓕᖕᓄᑦ. ᑕᐃᒪᐃᒻᒪᑦ, ᐃᓱᓕᕝᕕᒃᓴᓕᒃ ᐃᖅᑲᓇᐃᔭᓕᖅᑎᑦᑎᓂᖅ ᓄᓇᕗᑦ ᒐᕙᒪᒃᑯᓐᓂ ᓄᖅᑲᓲᖑᕗᖅ ᐃᓱᓕᕝᕕᒃᓴᖓ ᐃᓱᓕᒃᑳᖓᑦ.

ᓄᓇᕗᑦ ᒐᕙᒪᒃᑯᑦ ᐃᓱᒪᑐᐃᓐᓇᕆᐊᓖᑦ ᐊᑐᐃᓐᓇᐅᑎᑦᑎᓂᕐᒥᒃ ᐃᖅᑲᓇᐃᔮᖃᐃᓐᓇᕐᓂᐊᖅᑐᓂᒃ ᐅᖓᓯᒋᔭᐅᔪᒦᑦᑐᓄᑦ ᐃᖅᑲᓇᐃᔭᖅᑎᑖᕐᓗᑎᒃ, ᐃᓱᓕᕝᕕᒃᓴᖓᑕ ᐃᓱᐊᓂ, ᐊᖏᖅᐸᑕ ᐃᖅᑲᓇᐃᔭᕐᓂᐊᕐᓂᕐᒥᒃ ᓄᓇᕗᑦ ᒐᕙᒪᒃᑯᑦ ᐃᖅᑲᓇᐃᔭᕐᕕᖏᓐᓂᒃ (ᓲᕐᓗ ᐊᖏᕐᕋᒥᓂ). ᑕᐃᒪᐃᑦᑐᖃᖅᑎᓪᓗᒍ, ᓅᓐᓂᕐᒧᑦ ᐃᑲᔫᑎᑦ ᐊᑐᐃᓐᓇᐅᓇᔭᖅᑐᑦ ᐃᖅᑲᓇᐃᔭᖅᑎᒧᑦ. ᑭᓯᐊᓂ, ᐃᖅᑲᓇᐃᔭᓕᕋᔭᖅᑐᖅ ᐃᒡᓗᒃᓴᖃᕋᔭᖅᑐᒃᓴᐅᙱᑦᑐᖅ.

**ᓄᓇᕗᑦ ᒐᕙᒪᖓᓂ ᐃᖅᑲᓇᐃᔭᖅᑎᐅᔪᖓ. ᐱᓇᔪᒍᓐᓇᖅᐳᖓ ᐃᖅᑲᓇᐃᔮᒃᓴᒧᑦ ᒪᓂᓴᐅᑕᐅᓯᒪᔪᒥ ᑕᕝᕙᓂ ᐊᑐᐊᒐᕐᒥ?**

ᐄ. ᑭᓯᐊᓂ, ᓄᓇᕗᑦ ᒐᕙᒪᒃᑯᓐᓄᑦ ᐃᖅᑲᓇᐃᔭᖅᑎᑦᑎᐊᕙᐅᒃᐸᑦ ᐊᒻᒪ ᓄᓇᒥᓂᒃ ᐃᖅᑲᓇᐃᔭᕈᒪᒃᐸᑦ, ᐊᔪᖅᑎᑕᐅᓂᐊᖅᐳᑦ ᓅᑕᐅᓂᕐᒧᑦ ᐃᑲᔫᓯᐊᓂᒃ.

**ᐃᖅᑲᓇᐃᔭᐃᓐᓇᖅᑐᖓ ᓄᓇᕗᑦ ᒐᕙᒪᒃᑯᓐᓄᑦ. ᓂᕈᐊᖅᑕᐅᒍᒪ ᐅᖓᓯᒃᑐᒥᑦ ᐃᖅᑲᓇᐃᔮᑖᕋᓱᐊᖅᑎᓪᓗᖓ ᐊᒻᒪ ᐅᖓᓯᒃᑐᒥᑦ ᐃᖅᑲᓇᐃᔭᕈᒪᒍᒪ, ᑐᒃᓯᕋᕈᓐᓇᖅᑯᖓ ᐊᐅᓪᓛᖅᑎᑕᐅᔪᒪᒍᒪ ᐱᓯᒪᐃᓐᓇᕈᒪᓗᒍ ᐃᖅᑲᓇᐃᔮᕇᓇᕐᓂᐊᖅᑕᕋ?**

ᐋᒃᑲ. ᐃᖅᑲᓇᐃᔭᖅᑎ ᒪᓂᒪᑎᑕᐅᓇᔭᖅᑐᖅ ᐃᓱᓕᕝᕕᒃᓴᖃᖅᑐᒧᑦ ᐃᖅᑲᓇᐃᔮᕆᔭᐅᓗᓂ.

**ᓄᓇᕗᑦ ᒐᕙᒪᖓᓂ ᐃᖅᑲᓇᐃᔭᖅᑎᐅᔪᖓ. ᐃᖅᑲᓇᐃᔭᕈᓐᓇᖅᐳᖓ ᐅᖓᓯᒋᔭᐅᔪᒦᑦᑐᒥ ᒫᓐᓇ ᐃᓂᒋᔭᓐᓂ ᐅᕝᕙᓘᓐᓃᑦ ᑐᒃᓯᕋᕐᓗᖓ ᓅᑕᐅᓯᒪᒍᒪ ᐃᖅᑲᓇᐃᔮᒧᑦ ᐊᔪᙱᑦᑕᕆᐊᖃᖅᑐᒧᑦ ᐅᖓᓯᒋᔭᐅᔪᒦᑦᑐᓂᒃ ᐃᖅᑲᓇᐃᔭᕆᐊᒃᓴᖅ ᐊᑐᐊᒐᖅ ᒪᓕᒡᓗᒍ?**

ᐋᒃᑲ. ᑖᓐᓇ ᐊᑐᐊᒐᖅ ᑐᕌᖓᓪᓗᐊᑕᕐᓂᐊᖅᑐᖅ ᐃᖅᑲᓇᐃᔮᖅᑖᕋᓱᖕᓂᕐᒧᑦ.

**ᖃᓄᑐᐃᓐᓇᖅ ᐱᕕᒃᓴᖅᑕᖃᖅᐸ ᓄᓇᕗᑦ ᒐᕙᒪᖓᑕ ᐃᖅᑲᓇᐃᔭᖅᑎᖏᓐᓄᑦ ᐃᖅᑲᓇᐃᔭᕈᓐᓇᕐᓗᑎᒃ ᐅᐸᒃᓯᒪᙱᒃᑲᓗᐊᕐᓗᒍ?**

ᐃᖅᑲᓇᐃᔭᖅᑐᓕᕆᔨᒃᑯᑦ ᒫᓐᓇ ᐋᖅᑭᒃᓱᐃᕙᓪᓕᐊᕗᑦ ᑕᓚᕖᓴᒃᑯᑦ ᐱᓕᕆᔾᔪᑕᐅᕙᒃᑐᓂᒃ ᐊᑐᐊᒐᕐᒥᒃ ᓇᓗᓇᐃᔭᐃᓂᐊᖅᑐᒥᒃ ᐃᖅᑲᓇᐃᔭᕐᓂᕐᒧᑦ ᐋᖅᑭᒃᓱᖅᑕᐅᓯᒪᔪᓂᒃ ᒪᓂᒪᑎᑕᐅᔪᓂᒃ ᐊᔪᖅᑎᑕᐅᙱᑦᑐᓄᑦ ᓄᓇᕗᑦ ᒐᕙᒪᖓᑕ ᐃᖅᑲᓇᐃᔭᖅᑎᖏᓐᓄᑦ ᐃᖅᑲᓇᐃᔭᕐᓂᐊᕐᓗᑎᒃ ᐃᖅᑲᓇᐃᔮᒃᓴᒥᑦ ᐊᓯᐊᓂᑦ ᑎᒃᑯᐊᖅᑕᐅᓯᒪᔫᑉ ᓄᓇᕗᑦ ᒐᕙᒪᖓᑕ ᐃᖅᑲᓇᐃᔭᕐᕕᒋᔭᖏᑕ.

**ᖃᓄᒃᑲᓐᓂᖅ ᖃᐅᔨᔪᓐᓇᕋᒪ ᑖᔅᓱᒪ ᐊᑐᐊᒐᐅᑉ ᒥᒃᓵᓄᑦ?**

ᑐᓴᒐᒃᓴᒃᑲᓐᓂᕐᓂᒃ ᒪᓂᒪᔪᖃᖅᐳᖅ ᐅᕙᓂ [https://www.gov.nu.ca/human-resources/information/policies](https://gov.nu.ca/human-resources/information/policies).

ᓄᓇᕗᑦ ᒐᕙᒪᖓᓂ ᐃᖅᑲᓇᐃᔭᖅᑎᐅᒍᕕᑦ, ᖃᐅᔨᒋᐊᕐᕕᒋᔪᓐᓇᖅᑕᑎᑦ ᐱᓕᕆᕝᕕᒋᔭᕕᑦ ᐃᖅᑲᓇᐃᔭᖅᑐᓕᕆᔨᖏᓐᓄᑦ ᑭᒡᒐᖅᑐᐃᔨᒥᑦ ᑐᑭᓯᒋᐊᒃᑲᓐᓂᕈᒪᒍᕕᑦ.